CELEX: E2014P0015
Language: sk
Date: 2014-07-18 00:00:00
Title: Žaloba Dozorného úradu EZVO proti Islandu podaná 18. júla 2014 (Vec E-15/14)

25.9.2014   
            
            
               SK
            
            
               Úradný vestník Európskej únie
            
            
               C 334/34
            
         Žaloba Dozorného úradu EZVO proti Islandu podaná 18. júla 2014
   (Vec E-15/14)
   (2014/C 334/15)
   Dňa 18. júla 2014 podal Dozorný úrad EZVO, ktorý zastupujú Markus Schneider a Janne Tysnes Kaasin, splnomocnení zástupcovia Dozorného úradu EZVO, Rue Belliard 35, 1040 Brusel, Belgicko, na Súd EZVO žalobu proti Islandu.
   Dozorný úrad EZVO žiada Súd EZVO, aby:
   
               1.
            
            
               vyhlásil, že Island tým, že v stanovenej lehote neprijal opatrenia potrebné na to, aby do svojho vnútroštátneho právneho poriadku začlenil akt uvedený v bode 4d kapitoly XI prílohy II k Dohode o Európskom hospodárskom priestore,
               nariadenie Európskeho parlamentu a Rady (EÚ) č. 1007/2011 z 27. septembra 2011 o názvoch textilných vlákien a súvisiacom označení vláknového zloženia textilných výrobkov etiketou a iným označením, ktorým sa zrušuje smernica Rady 73/44/EHS a smernice Európskeho parlamentu a Rady 96/73/ES a 2008/121/ES,
               zmenené
               delegovaným nariadením Komisie (EÚ) č. 286/2012 z 27. januára 2012, ktorým sa na účely doplnenia názvu nového textilného vlákna mení a dopĺňa príloha I a na účely prispôsobenia technickému pokroku menia a dopĺňajú prílohy VIII a IX k nariadeniu Európskeho parlamentu a Rady (EÚ) č. 1007/2011 o názvoch textilných vlákien a súvisiacom označení vláknového zloženia textilných výrobkov etiketou a iným označením,
               v znení prispôsobenom Dohode o EHP prostredníctvom jej protokolu 1, si nesplnil svoje záväzky podľa článku 7 Dohody o EHP.
            
         
               2.
            
            
               Nariadil Islandu uhradiť trovy tohto konania.
            
         
      Právna a skutková podstata veci a právne odôvodnenie:
   
               —
            
            
               V žalobe sa uvádza, že Island si nesplnil svoju povinnosť vyhovieť v stanovených lehotách dvom odôvodneným stanoviskám Dozorného úradu EZVO, ktoré sa týkali skutočnosti, že Island neimplementoval do svojho vnútroštátneho právneho poriadku nariadenie Európskeho parlamentu a Rady (EÚ) č. 1007/2011 z 27. septembra 2011 o názvoch textilných vlákien a súvisiacom označení vláknového zloženia textilných výrobkov etiketou a iným označením, ktorým sa zrušuje smernica Rady 73/44/EHS a smernice Európskeho parlamentu a Rady 96/73/ES a 2008/121/ES a delegované nariadenie Komisie (EÚ) č. 286/2012 z 27. januára 2012, ktorým sa na účely doplnenia názvu nového textilného vlákna mení príloha I a na účely prispôsobenia technickému pokroku menia prílohy VIII a IX k nariadeniu Európskeho parlamentu a Rady (EÚ) č. 1007/2011 o názvoch textilných vlákien a súvisiacom označení vláknového zloženia textilných výrobkov etiketou a iným označením (ďalej len „akty“), ako sa na ne odkazuje v bode 4d kapitoly XI prílohy II k Dohode o Európskom hospodárskom priestore, v znení prispôsobenom Dohode o EHP prostredníctvom jej protokolu 1.
            
         
               —
            
            
               Dozorný úrad EZVO uvádza, že Island tým, že v stanovenej lehote neprijal opatrenia potrebné na začlenenie uvedených aktov do svojho vnútroštátneho právneho poriadku, si nesplnil svoje záväzky podľa článku 7 Dohody o EHP.